CELEX: 32013R0649
Language: hu
Date: 2013-07-08 00:00:00
Title: A Bizottság 649/2013/EU végrehajtási rendelete ( 2013. július 8. ) az 1122/2009/EK és a 65/2011/EU rendelettől a támogatási összegeknek az Ausztria hegyvidéki területein található alpesi legelőkre vonatkozó egységes kérelmek késedelmes benyújtása miatti csökkentése tekintetében a 2013. évre biztosítandó eltérésről

9.7.2013   
            
            
               HU
            
            
               Az Európai Unió Hivatalos Lapja
            
            
               L 188/5
            
         
      A BIZOTTSÁG 649/2013/EU VÉGREHAJTÁSI RENDELETE
   
   (2013. július 8.)
   az 1122/2009/EK és a 65/2011/EU rendelettől a támogatási összegeknek az Ausztria hegyvidéki területein található alpesi legelőkre vonatkozó egységes kérelmek késedelmes benyújtása miatti csökkentése tekintetében a 2013. évre biztosítandó eltérésről
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Európai Mezőgazdasági Vidékfejlesztési Alapból (EMVA) nyújtandó vidékfejlesztési támogatásról szóló, 2005. szeptember 20-i 1698/2005/EK tanácsi rendeletre (1) és különösen annak 91. cikkére,
   tekintettel a közös agrárpolitika keretébe tartozó, mezőgazdasági termelők részére meghatározott közvetlen támogatási rendszerek közös szabályainak megállapításáról és a mezőgazdasági termelők részére meghatározott egyes támogatási rendszerek létrehozásáról, az 1290/2005/EK, a 247/2006/EK és a 378/2007/EK rendelet módosításáról, valamint az 1782/2003/EK rendelet hatályon kívül helyezéséről szóló, 2009. január 19-i 73/2009/EK tanácsi rendeletre (2) és különösen annak 142. cikke c) pontjára,
   mivel:
   
               (1)
            
            
               A 73/2009/EK tanácsi rendeletnek a kölcsönös megfeleltetés, a moduláció és az integrált igazgatási és ellenőrzési rendszer tekintetében, az említett rendeletben létrehozott, mezőgazdasági termelők részére meghatározott közvetlen támogatási rendszerek keretében történő végrehajtására vonatkozó részletes szabályok megállapításáról, valamint az 1234/2007/EK tanácsi rendeletnek a kölcsönös megfeleltetés tekintetében, a borágazatban meghatározott támogatási rendszer keretében történő végrehajtására vonatkozó részletes szabályok megállapításáról szóló, 2009. november 30-i 1122/2009/EK bizottsági rendelet (3) 23. cikkének (1) bekezdése rendelkezik a támogatási kérelem, valamint a támogatásra való jogosultság megállapítása szempontjából lényeges dokumentumok, szerződések vagy nyilatkozatok késedelmes benyújtása esetén alkalmazandó támogatáscsökkentésről.
            
         
               (2)
            
            
               A vidékfejlesztési támogatási intézkedésekre vonatkozó ellenőrzési eljárások, valamint a kölcsönös megfeleltetés végrehajtása tekintetében az 1698/2005/EK tanácsi rendelet végrehajtására vonatkozó részletes szabályok megállapításáról szóló, 2011. január 27-i 65/2011/EU bizottsági rendelet (4) 8. cikkének (3) bekezdése értelmében az 1122/2009/EK rendelet 22. és 23. cikke értelemszerűen alkalmazandó a 65/2011/EU rendelet II. részének I. címe alá tartozó kifizetési kérelmekre.
            
         
               (3)
            
            
               Ausztria az egységes támogatási kérelem rendszerét vezette be, amely a 73/2009/EK rendelet 19. cikke (3) bekezdésének megfelelően magában foglal több közvetlen kifizetési kérelmet és az 1698/2005/EK rendelet alapján nyújtott támogatás iránti egyes kérelmeket.
            
         
               (4)
            
            
               Az 1122/2009/EK rendelet 11. cikke (2) bekezdésének és a 65/2011/EU rendelet 8. cikke (1) bekezdésének megfelelően Ausztria 2013. május 15-ét határozta meg a 2013. évre vonatkozó egységes kérelmek benyújtási határidejeként.
            
         
               (5)
            
            
               Az ellenőrző rendszer működésének lehetővé tétele céljából a tagállamoknak az 1122/2009/EK rendelet 6. cikke (1) bekezdésének harmadik albekezdése értelmében biztosítaniuk kell a mezőgazdasági parcellák megbízható azonosítását, és meg kell követelniük, hogy a kérelmezők mellékeljék az egységes kérelmekhez a parcellák azonosítására szolgáló dokumentumokat.
            
         
               (6)
            
            
               A mezőgazdasági parcellák támogatásra jogosult területének meghatározásához kapcsolódó, korábban észlelt hiányosságokra reagálva Ausztria megkezdte mezőgazdasági parcellaazonosító rendszerének (MePaR) frissítését az 1698/2005/EK rendelet 50. cikke szerint kijelölt hegyvidéki területeken belül Ausztria által meghatározott alpesi legelők tekintetében.
            
         
               (7)
            
            
               A 2012/2013 telén Ausztriában bekövetkezett rendkívüli időjárási körülmények miatt a hatóságok az egységes kérelmezési eljárás kezdetéig nem tudták befejezni a MePaR frissítését az érintett hegyvidéki területeken fekvő alpesi legelők mezőgazdasági parcelláira vonatkozóan. Az erős és késői havazások késleltették a szóban forgó, nagy magasságban fekvő parcellák gyors szemléjét. Ennek eredményeképpen azok a mezőgazdasági termelők, akik az alpesi legelők mezőgazdasági parcelláira vonatkozóan szándékoznak egységes kérelmet benyújtani, a tervezettnél később kapják majd meg a parcellákra vonatkozó frissített adatokat.
            
         
               (8)
            
            
               Ez a helyzet kihatással van arra, hogy a kérelmezők be tudnak-e nyújtani az ausztriai alpesi legelők mezőgazdasági parcelláihoz kapcsolódó egységes támogatási kérelmeket és kifizetési kérelmeket az 1122/2009/EK rendelet 11. cikkének (2) bekezdésében és a 65/2011/EU rendelet 8. cikkének (1) bekezdésében meghatározott határidőkön belül.
            
         
               (9)
            
            
               Az említett nehézségek miatt az alpesi legelőkön fekvő mezőgazdasági parcellákkal rendelkező mezőgazdasági termelők esetében a kérelmezési folyamat 2013-ban az előző évekhez képest várhatóan később kezdődik. Azon információk alapján, amelyeket az osztrák hatóságok a MePaR érintett területekre vonatkozó frissítésének befejezéséhez kapcsolódó kapacitásukra vonatkozóan benyújtottak a Bizottságnak, 2013. június 28-ig biztosított eltérésre van szükség ahhoz, hogy valamennyi érintett mezőgazdasági termelő és kedvezményezett be tudja nyújtani egységes kérelmét.
            
         
               (10)
            
            
               Az 1122/2009/EK rendelet 23. cikkének (1) bekezdésétől eltérve ezért indokolt eltekinteni az egységes kérelmek késedelmes benyújtása miatti támogatáscsökkentések alkalmazásától azon mezőgazdasági termelők esetében, akik legkésőbb 2013. június 28-ig benyújtották az 1698/2005/EK rendelet 50. cikke szerint kijelölt hegyvidéki területeken belül Ausztria által meghatározott alpesi legelőkön fekvő legalább egy parcellára vonatkozó egységes kérelmüket.
            
         
               (11)
            
            
               Hasonlóképpen, a 65/2011/EU rendelet 8. cikkének (3) bekezdésétől eltérve az 1698/2005/EK rendelet 50. cikke szerint kijelölt hegyvidéki területeken belül Ausztria által meghatározott alpesi legelőkön fekvő legalább egy parcellára vonatkozó, a 65/2011/EU rendelet II. részének I. címe szerinti kifizetési kérelmek esetében indokolt eltekinteni a késedelmes benyújtás miatti támogatáscsökkentések alkalmazásától azon kifizetési kérelmek esetében, amelyek legkésőbb 2013. június 28-ig benyújtásra kerültek.
            
         
               (12)
            
            
               Mivel az eltéréseknek a 2013-as támogatási évre benyújtott egységes kérelmekre és kifizetési kérelmekre kell kiterjedniük, e rendeletet indokolt visszamenőleges hatállyal alkalmazni.
            
         
               (13)
            
            
               Az e rendeletben előírt intézkedések összhangban vannak a Vidékfejlesztési Bizottság és a Közvetlen Kifizetések Irányítóbizottsága véleményével,
            
         ELFOGADTA EZT A RENDELETET:
   1. cikk
   Az 1122/2009/EK rendelet 23. cikkének (1) bekezdésétől eltérve a 2013-as kérelmezési év tekintetében nem kell alkalmazni a késedelmes benyújtás miatti támogatáscsökkentéseket azon mezőgazdasági termelők esetében, akik legkésőbb 2013. június 28-ig benyújtották az 1698/2005/EK rendelet 50. cikke szerint kijelölt hegyvidéki területeken belül Ausztria által meghatározott alpesi legelőkön fekvő legalább egy parcellára vonatkozó egységes kérelmüket. A 2013. június 28. után benyújtott egységes kérelmek nem fogadhatók el.
   2. cikk
   A 65/2011/EU rendelet 8. cikkének (3) bekezdésétől eltérve a 2013. kérelmezési év tekintetében nem kell alkalmazni az 1122/2009/EK rendelet 23. cikkének (1) bekezdésében előírt támogatáscsökkentéseket az 1698/2005/EK rendelet 50. cikke szerint kijelölt hegyvidéki területeken belül Ausztria által meghatározott alpesi legelőkön fekvő legalább egy parcellára vonatkozó, a 65/2011/EU rendelet II. részének I. címe szerinti kifizetési kérelmek késedelmes benyújtása miatt, ha az érintett kifizetési kérelmek legkésőbb 2013. június 28-ig benyújtásra kerültek. A 2013. június 28. után benyújtott kifizetési kérelmek nem fogadhatók el.
   3. cikk
   Ez a rendelet az Európai Unió Hivatalos Lapjában való kihirdetése napján lép hatályba.
   Ezt a rendeletet 2013. január 1-jétől kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. július 8-án.
      
         
            a Bizottság részéről
         
         
            az elnök
         
         José Manuel BARROSO
         
      
   
   
      (1)  HL L 277., 2005.10.21., 1. o.
   
      (2)  HL L 30., 2009.1.31., 16. o.
   
      (3)  HL L 316., 2009.12.2., 65. o.
   
      (4)  HL L 25., 2011.1.28., 8. o.